Oransjerevolusjonen (ukrainsk "Помаранчева революція") er betegnelsen på presidentvalget i Ukraina i 2004. Etter beskyldninger om at sittende statsminister Viktor Janukovytsj hadde bedrevet valgfusk i 2. valgomgang, samlet opposisjonstilhengerne seg foran Ukrainas parlament Verkhovna Rada i Kiev hvor de blant annet etablerte en teltleir. Disse tilhengerne støttet utfordreren Viktor Jusjtsjenko og viste sin støtte ved å bære oransje klesplagg, som skjerf og luer. Denne støtten førte til at en 3. valgomgang ble avholdt hvor Jusjtsjenko gikk av med seieren. Han ble innsatt som Ukrainas president den 23. januar 2005.